નવી દિલ્હીઃ કર્ણાટકમાં ત્રણ લોકસભા અને બે વિધાનસભા સીટ માટે થયેલ પેટાચૂંટણીમાં ભાજપે આકરી હારનો સમનો કરવો પડ્યો છે. આ પાંચ સીટમાંથી ભાજપને માત્ર એક લોકસભા સીટ પર જ જીત મળી છે, જ્યારે બાકીની ચારેય સીટ પર જેડીએસ+કોંગ્રેસ ગઠબંધને કબ્જો જમાવ્યો છે. કર્ણાટક પેટાચૂંટણીમાં પાર્ટીના દિગ્ગજ નેતા શ્રીરામલૂની સીટ પણ ભાજપ ન બચાવી શક્યું અને તેમણે હારનો સામનો કરવો પડ્યો. 2014ની લોકસભા ચૂંટણી બાદ થયેલ પેટાચૂંટણીમાં અત્યાર સુધી ભાજપનું પ્રદર્શન બકવાસ રહ્યું અને પાર્ટીને મળેલ 282 સીટોની સંખ્યા સતત ઘટવા લાગી છે.